Hijikata

**Hijikata Toushirou** ( 土方 十四郎 *Hijikata Tōshirō* ) a Shinsengumi korábbi al-parancsnoka. A vagyonos Hijikata klán száműzött gyermeke. Képzett kardforgató, a Kondō dojō tanítványa.

## Érdekességek

Néhány finomság:

* Szigoráról és kegyetlenségéről híres, ezért is kapta a "démoni al-parancsnok" megnevezést
* Mélyen tiszteli a parancsnokát, Kondō Isaot - Ettől még gyakran örömmel kritizálja a döntéseit
* Egyszer volt szerelmes, azóta nem törődik ilyen "felesleges dolgokkal".
* Megrögzött majonéz fanatikus
* Titkos otaku

## Élete

Hijikata Toushiro egy vagyonos gazdának és annak egyik szeretőjének a gyermeke. Az apja egy elkényeztetett és felelőtlen ember hírében állt, sok szeretője volt, és így sok tervezetlen gyermeke is. Toushirou már csak az édesapja halála után született, így soha nem is ismerhette. Az igazi személyazonossága, mint egy gazdag úr fattya csak azután lett elárulva a számára, miután elvesztette édesanyját és szülőházát.

Az árván maradt fiút a bátyja, Hijikata Tamegoro befogadta a Hijikata házba. Az apjával ellentétben, Tamegoro egy megbízható, jó és kedves ember volt, és jó körülmények között nevelte testvérét. Toshi felnézett a bátyjára, egy apai ideállt látott benne, és ezt nagyon tisztelte.

Amikor Toushirou tizenegy éves volt, egy nagy tűz ütött ki a falujában, és néhány bandita kihasználta az alkalmat arra, hogy betörjön a Hijikata házba, és kirabolja azt. Rátámadtak Toshira, de Tamegoro megvédte az öccsét még mielőtt megölték volna, cserébe azonban a harcokban elvesztette mindkét szemét. Toshi ekkor megőrült és a puszta dühtől vezérelve rárontott a banditákra. Mire észhez tért, kezében egy véres pengét fogott, körülötte pedig elterültek haldokolva a banditák. Mindegyiknek kivájta a szemét, a fivérével szemben elkövetett gyalázathoz hasonló módon. A többi testvére – akik szintén velük éltek a birtokon – csak némán nézte végig mindezt, és rettegő tekintetekkel meredtek megvadult fivérükre.

Toushiro ezután nem maradhatott a családi házban. Elhagyta otthonát és vándorútra kelt, egy bajkeverő ronin vált belőle. Különböző dojokat hívott ki harcokra a környéken, mindegyiket legyőzve és megalázva.

Szégyenükben, az általa megtámadott dojok tanítványai összefogtak, és együttesen támadtak rá. Hijikata hősiesen helyt állt, de esélye sem lehetett ekkora túlerővel szemben. Kondou Isao, szintén egy környező dojo vezetője, végig nézte mindezt, és mielőtt végezhettek volna a fiúval, megmentette és elvitte magával a saját dojojába.

Itt eddigi vademberes harcmodora mellé kitanulta a hagyományos Kondou vívásmódszert is, valamint sok más kardforgatói technikával is megismerkedett. Beilleszkedett a többi tanonc közé, és hamar kiemelkedett közülük tehetsége miatt, de ezért nem utálták, nagy meglepetésére, hanem tisztelni kezdték, és felnéztek rá. Legalábbis a legtöbb tanítvány… Talán az egyedüli vetélytársa Okita Sougo lett, akinek nővérével szeretői viszonyt folytatott, így hát ezért valamint a dojoban betöltött népszerűsége miatt Sougo gyűlölni kezdte. Kettejük rivalizálása idővel viszont inkább egy felszínes dologgá vált, és legbelül pont hogy egymás legjobb barátaivá váltak. Mindketten ugyanannyira tisztelték Kondou-t, és mindketten hű tagjai lettek a tanoncokból alakuló Roshigumi csoportnak.

Hosszú évek teltek el, és a dojo tanítványaiból kitűnő harcosok váltak. Egy napon erre Edo város vezetése is felfigyelt, és támogatásukkal egy új, a várost védelmező alakulat megteremtését kezdték el szorgalmazni. Így jött létre a híres nevezetes Shinsengumi szervezet a Roshigumi tagságára alapozva.

Búcsúzóul egy kis muzsika .

**Hijikata ismerősei**
**新選組**Okita ⚔️ Saitou